open-index/open-wikipedia-markdown huggingface dataset:
เฉิ่น จฺวินหรู

**เฉิ่น จฺวินหรู** ( ; 2 มกราคม ค.ศ. 1875 – 11 มิถุนายน ค.ศ. 1963) เป็นทนายความและนักการเมืองชาวจีนผู้ดำรงตำแหน่งประธานศาลประชาชนสูงสุดของรัฐบาลประชาชนกลางสาธารณรัฐประชาชนจีน เขายังเป็นประธานสันนิบาตประชาธิปไตยจีนด้วย

## ประวัติ

เฉิ่นเกิดที่ซูโจว โดยมีบรรพบุรุษมาจากเมืองเจียซิง เขาได้รับปริญญาจิ้นชื่อ หรือ "บัณฑิตขั้นสูง" ระดับสูงสุดภายใต้ระบบการสอบขุนนาง เฉิ่นสำเร็จหลักสูตรเร่งรัด () ที่มหาวิทยาลัยโฮเซ ในโตเกียว ประเทศญี่ปุ่น เมื่อ ค.ศ. 1905

เฉิ่น จฺวินหรูและปัญญาชนอีกหกคนในเซี่ยงไฮ้ถูกจับกุมใน ค.ศ. 1936 โดยรัฐบาลของเจียง ไคเชก ซึ่งเป็นที่รู้จักในชื่ออุบัติการณ์เจ็ดสุภาพบุรุษ อุบัติการณ์นี้ก่อให้เกิดวิกฤตการณ์ระดับชาติและบุคคลทั้งเจ็ดได้รับการปล่อยตัวก็ต่อเมื่อญี่ปุ่นเริ่มรุกรานในฤดูร้อน ค.ศ. 1937

เฉิ่นเข้าร่วมการประชุมสภาที่ปรึกษาการเมืองประชาชนจีน (CPPCC) ครั้งแรกใน ค.ศ. 1949 และได้รับแต่งตั้งให้เป็นประธานศาลประชาชนสูงสุดคนแรกตั้งแต่ ค.ศ. 1949 ถึง 1954 เฉิ่นยังเคยดำรงตำแหน่งสมาชิกในคณะกรรมาธิการของรัฐบาลประชาชนกลาง และเป็นรองประธานคณะกรรมาธิการแห่งชาติประจำสภาที่ปรึกษาฯ ตั้งแต่ปี 1949 ถึง 1963

นอกจากนี้ เฉิ่นยังดำรงตำแหน่งรองประธานคณะกรรมาธิการสามัญประจำสภาประชาชนแห่งชาติตั้งแต่ ค.ศ. 1954 ถึง 1963 และประธานสันนิบาตประชาธิปไตยจีนตั้งแต่ ค.ศ. 1956 ถึง 1963 เขายังเป็นรองประธานสมาคมการเมืองและกฎหมายศึกษาแห่งประเทศจีน () ด้วย

## เสียชีวิต

เฉิ่นเสียชีวิตขณะหลับในช่วงเช้าตรู่ของวันที่ 11 มิถุนายน ค.ศ. 1963 ด้วยอาการป่วยเรื้อรังเมื่ออายุ 88 ปี

## อ้างอิง

หมวดหมู่:บุคคลที่เกิดในปี พ.ศ. 2418
หมวดหมู่:บุคคลที่เสียชีวิตในปี พ.ศ. 2506
หมวดหมู่:นักกฎหมายชาวจีนในศตวรรษที่ 20
หมวดหมู่:ผู้พิพากษาชาวจีนในศตวรรษที่ 20
หมวดหมู่:ประธานสันนิบาตประชาธิปไตยจีน
หมวดหมู่:นักการเมืองสาธารณรัฐประชาชนจีนจากมณฑลเจียงซู
หมวดหมู่:นักการเมืองจากซูโจว
หมวดหมู่:ประธานศาลประชาชนสูงสุด
หมวดหมู่:รองประธานสภาประชาชนแห่งชาติ
หมวดหมู่:รองประธานคณะกรรมาธิการแห่งชาติประจำสภาที่ปรึกษาการเมืองประชาชนจีน
การเลือกตั้งสมาชิกสภาผู้แทนราษฎรจังหวัดสมุทรสาคร แทนตำแหน่งที่ว่าง พ.ศ. 2500

**การเลือกตั้งสมาชิกสภาผู้แทนราษฎรจังหวัดสมุทรสาคร แทนตำแหน่งที่ว่าง พ.ศ. 2500** เป็นการเลือกตั้งสมาชิกสภาผู้แทนราษฎรจังหวัดสมุทรสาคร แทนที่บุญล้อม ศรีสุวรรณ ที่เสียชีวิต โดยกำหนดให้มีการเลือกตั้งเมื่อวันที่ 1 กรกฎาคม พ.ศ. 2500

## ที่มา
เนื่องจาก นายบุญล้อม ศรีสุวรรณ สมาชิกสภาผู้แทนราษฎรจังหวัดสมุทรสาคร พรรคธรรมาธิปัตย์ ได้เสียชีวิตลง เมื่อวันที่ 4 เมษายน พ.ศ. 2500 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 1 กรกฎาคม พ.ศ. 2500

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้ง ประกอบด้วยจังหวัดสมุทรสาคร ทั้งจังหวัด

* แทนตำแหน่งของ บุญล้อม ศรีสุวรรณ ส.ส.ลำดับที่ 1 ของเขตเลือกตั้ง

## อ้างอิง

สมุทรสาคร พ.ศ. 2500
สมุทรสาคร
หมวดหมู่:การเลือกตั้งในจังหวัดสมุทรสาคร
การเลือกตั้งสมาชิกสภาผู้แทนราษฎรจังหวัดเชียงใหม่ เขต 1 แทนตำแหน่งที่ว่าง พ.ศ. 2518

**การเลือกตั้งสมาชิกสภาผู้แทนราษฎรจังหวัดเชียงใหม่ เขต 1 แทนตำแหน่งที่ว่าง พ.ศ. 2518** เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่ ทองดี อิสราชีวิน ที่เสียชีวิตลง โดยกำหนดให้มีการเลือกตั้งเมื่อวันที่ 28 มิถุนายน พ.ศ. 2518

## ที่มา
เนื่องจาก ทองดี อิสราชีวิน สมาชิกสภาผู้แทนราษฎรจังหวัดเชียงใหม่ พรรคประชาธิปัตย์ ได้เสียชีวิตลง เมื่อวันที่ 7 เมษายน พ.ศ. 2518 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 28 มิถุนายน พ.ศ. 2518

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 1 ประกอบด้วยอำเภอเมืองเชียงใหม่, อำเภอสันกำแพง, อำเภอสันทราย, อำเภอสารภี, อำเภอดอยสะเก็ด และอำเภอแม่ริม

* แทนตำแหน่งของ ทองดี อิสราชีวิน ส.ส.ลำดับที่ 1 ของเขตเลือกตั้ง

## อ้างอิง

เชียงใหม่ พ.ศ. 2518
เชียงใหม่
หมวดหมู่:การเลือกตั้งในจังหวัดเชียงใหม่
ออฆอซอเดฮ์

***ออฆอซอเดฮ์*** () (เคิร์ด: آقازاده) เป็นศัพท์ที่กลายเป็นสำนวนภาษาปากในประเทศอิหร่านและภูมิภาคเคอร์ดิสถานในคริสต์ทศวรรษ 1990 เพื่อเรียกบรรดาบุตรของอภิชนที่ขึ้นมาเป็นบุคคลที่มีฐานะและอิทธิพล โดยมักมีลักษณะคล้ายคลึงกับระบบอุปถัมภ์ในครอบครัวและการทุจริต ซึ่งรวมถึงการใช้ตำแหน่งภายในลำดับชั้นเพื่อรับข้อมูลภายในและสถานะที่ได้รับสิทธิพิเศษ ซึ่งส่งผลให้เกิดการสร้างความมั่งคั่งและอำนาจข้ามรุ่นครั้งแล้วครั้งเล่า และหมายความว่า "ตำแหน่งสูงสุดให้สำหรับผู้ที่มีความสามารถแต่ไม่มีความเกี่ยวข้องทางครอบครัวมีน้อยลง"

ปรากฏการณ์นี้พบได้บ่อยในสมาชิกครอบครัวของเจ้าหน้าที่ระดับสูงในอิหร่าน เช่น ฮอแชมี แรฟแซนจอนี, นอเทฆ นูรี และวอเอซ แทแบซี ในภูมิภาคเคิร์ดิสถาน มีลูกหลานของเจ้าหน้าที่ระดับสูงจาก KDP และ PUK อยู่ในรัฐบาลเคิร์ด

ใน ค.ศ. 2017 ***เฌเนฆูบ*** ( หมายถึง ยีนดี) ศัพท์ใหม่ที่ประดิษฐ์ขึ้นและกลายเป็นคำพ้องกับ *ออฆอซอเดฮ์* และ "เอกสิทธิ์ที่พวกเขาได้รับ"

## อ้างอิง
ไนล์เรด

**ไนเจล บราน** (; เกิด 7 กันยายน 1991) หรือที่รู้จักกันในชื่อ **ไนล์เรด** () เป็นยูทูบเบอร์ชาวแคนาดาที่รู้จักกันในวิดีโอเกี่ยวกับเคมีที่ครอบคลุมถึงปฏิกิริยาทางเคมีและสารประกอบที่น่าสนใจ เขาได้รับศึกษาระดับปริญญาตรีวิทยาศาสตรบัณฑิต สาขาวิชาเอกชีวเคมีและวิชาโทด้านเภสัชวิทยา

## ปฐมวัย
ไนเจล บรานเกิดเมื่อวันที่ 7 กันยายน ค.ศ. 1991 ในเมืองมอนทรีออล รัฐเกแบ็ก เป็นบุตรของโดเรียน บราน ซึ่งเป็นวิศวกรเสียงและอดีตศาสตราจารย์ในวิทยาลัย และโจดี ทานากะ เขามีน้องชายชื่อ คอรี ช่วยจัดการช่อง บรานสำเร็จการศึกษาระดับปริญญาตรีในสาขาวิชาเอกชีวเคมีและปริญญาตรีสาขาเภสัชวิทยาจากมหาวิทยาลัยแมคกิลล์

ก่อนที่จะเริ่มช่องยูทูบของเขา บรานเป็นนักเทคนิคห้องปฏิบัติการผ่านการฝึกอบรม ทำงานในห้องปฏิบัติการเคมีอินทรีย์ ต่อมาเขาเริ่มศึกษาในปริญญาโทสาขาเคมีที่มหาวิทยาลัยแมคกิลล์ แต่ลาออกเพื่อให้ความสำคัญกับการทำช่องไนล์เรด

บรานได้จัดทำวิดีโอเป็นแนวสอนวิธีทำเพื่อความบันเทิงมาตั้งแต่ช่วงวัยรุ่น จากนั้นจึงสร้างช่องยูทูบเมื่อวันที่ 10 มีนาคม 2014 วิดีโอแรกของเขาถูกอัปโหลดเมื่อวันที่ 24 มีนาคม 2014 และวิดีโอส่วนใหญ่ในช่วงแรกของเขาเป็นการบันทึกโพรเจกต์ของเขาในฐานะนักเทคนิคห้องปฏิบัติการ จากนั้นจึงถ่ายทำที่โรงรถของพ่อแม่เขา และต่อมาก็ถ่ายทำในห้องปฏิบัติการของเขา บรานต้องการให้ชื่อช่องของเขา ไนล์เรด มีความเกี่ยวข้องกับเคมี แต่ไม่ควรฟังดูเป็นเคมีมากเกินไป เขาและเพื่อนร่วมมหาวิทยาลัยคนหนึ่งอ่านหนังสือที่มีชื่อสารเคมีและขึ้นต้นด้วย "N" เนื่องจากชื่อของเขาขึ้นต้นด้วยตัวอักษรเดียวกัน พวกเขาตัดสินใจเลือกใช้สีไนล์เรด ซึ่งเป็นสารประกอบสำหรับการย้อมสีที่ใช้ในทางชีวเคมีและจุลชีววิทยา เนื่องจากฟังดูดีและไม่ค่อยเหมือนสารเคมีมากนัก ช่องที่สอง NileBlue ถูกสร้างขึ้นในปี 2016 เพื่อนำเสนอโพรเจกต์ทั่วไปมากกว่าช่องหลัก และช่องวิดีโอสั้น NileRed 2 (เดิมชื่อ NileRed Shorts) ถูกสร้างขึ้นในปี 2021 เขาได้รับความช่วยเหลือในช่องของเขาจากสมาชิกในครอบครัวสองคนและเพื่อนสองคนที่เขาจ้างมา

วิดีโอบางส่วนของบรานถูกลบออกในปี 2018 ระหว่าง "การกวาดล้างช่องเคมี" ในปี 2019 และ 2020 นิตยสารเว็บ *แฮกาเดย์* รายงานเกี่ยวกับการสกัด โลหะบิสมัทจากเปปโทบิสมอลของเขา การผลิตแอโรเจล และการผลิตตัวนำยวดยิ่ง ในปี 2021 *[[ดิ เอ. วี. คลับ|เอ. วี. คลับ]]* และ*[[นิวส์วีก]]*รายงานวิดีโอของเขาที่กำลังละลายฮอตดอกในสารละลายปิรันย่าซึ่งกลายเป็นวิดีโอที่นิยม

## รางวัลและการเสนอชื่อ

## หมายเหตุ

## อ้างอิง

หมวดหมู่:ชาวแคนาดาเชื้อสายเยอรมัน
หมวดหมู่:ศิษย์เก่าจากมหาวิทยาลัยแมคกิลล์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2534
สโมสรฟุตบอลยูดี เวสสุวรรณ

**สโมสรฟุตบอลยูดี เวสสุวรรณ** () เป็น สโมสรฟุตบอลระดับสมัครเล่น ในประเทศไทย ตั้งอยู่ที่จังหวัดอุดรธานี  ปัจจุบันลงแข่งขันในไทยแลนด์ เซมิโปรลีก โดยใช้สนามการกีฬาแห่งประเทศไทย จังหวัดอุดรธานี เป็นสนามเหย้า

สโมสรก่อตั้งขึ้นในปี 2565 จากการร่วมมือกันของผู้บริหารสนามฟุตบอลหญ้าเทียม ฟอลส์นาย อารีน่า จังหวัดอุดรธานี และ **ยูดี เวสสุวรรณ อีสปอร์ต** ซึ่งเป็นทีมกีฬาอีสปอร์ตชื่อดังของจังหวัดอุดรธานี โดยใช้ผู้เล่นที่เป็นนักฟุตบอลระดับเยาวชนของ วิทยาลัยเทคโนโลยีพิชญบัณฑิต 2 จังหวัดอุดรธานี เป็นผู้เล่นหลัก โดยมีตราสัญลักษณ์เป็นรูปท้าวเวสวัณ โลกบาลประจำทิศอุดร ซึ่งเป็นสัญลักษณ์ของจังหวัดอุดรธานี

## ประวัติ
สโมสรก่อตั้งขึ้นโดยนายสุรชัย ศิริจันทร์ เจ้าของอคาเดมีฝึกสอนฟุตบอลสำหรับเยาวชน ฟอลส์นาย (False9) จังหวัดอุดรธานี โดยอคาเดมีฟุตบอลแห่งนี้ ได้เคยยื่นเรื่องจัดตั้งเป็นสโมสรฟุตบอลในปี พ.ศ. 2563 ในชื่อ **ฟอลส์นาย ยูไนเต็ด** และได้เคยส่งทีมเข้าร่วมลงแข่งขันฟุตบอลระดับสมัครเล่นของสมาคมฟุตบอลแห่งประเทศไทย ในรายการไทยแลนด์ อเมเจอร์ลีก ฤดูกาล 2564 โซนภาคตะวันออกเฉียงเหนือตอนบน หากแต่การแข่งขันรายการดังกล่าวต้องถูกยกเลิก เนื่องจากสถานการณ์การระบาดทั่วของโควิด-19 ในประเทศไทย

ต่อมาในปี 2565 ทางสโมสรฟอลส์นาย ยูไนเต็ด ได้ร่วมมือกับทีม **ยูดี เวสสุวรรณ อีสปอร์ต** ทีมกีฬาอีสปอร์ตชื่อดังของจังหวัดอุดรธานี ในการร่วมมือกันพัฒนากีฬาฟุตบอลระดับเยาวชนของจังหวัดอุดรธานี จึงได้ยื่นเรื่องต่อสมาคมฟุตบอลแห่งประเทศไทยเพื่อเปลี่ยนชื่อจาก ฟอลส์นาย ยูไนเต็ด เป็น **สโมสรฟุตบอลยูดี เวสสุวรรณ** และได้จดทะเบียนเป็นนิติบุคคลขึ้นใหม่ในนาม **บริษัท ยูดี เวสสุวรรณ เอฟซี จำกัด** ในเดือนกุมภาพันธ์ 2565 ด้วยทุนจดทะเบียน 2 ล้านบาท 

## ผลงานของสโมสรในแต่ละฤดูกาล

## สถิติ
### สถิติเกี่ยวกับการแข่งขัน
* การลงแข่งขันในรายการของสมาคมฟุตบอลแห่งประเทศไทยฯ เป็นนัดแรก
** โกมินทร์บาดาล ร้อยเอ็ด 5–0 ยูดี เวสสุวรรณ (ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ, 6 พฤษภาคม พ.ศ. 2565)
* ชนะขาดลอยมากที่สุดเมื่อรวมการแข่งขันทุกรายการ
** ยูดี เวสสุวรรณ 11–2 น้ำพอง ยูไนเต็ด (ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ, 7 พฤษภาคม พ.ศ. 2565, มังกรฟ้า เมืองเลยสเตเดียม)
* แพ้ขาดลอยมากที่สุดเมื่อรวมการแข่งขันทุกรายการ
** สุพรรณบุรี เอฟซี 11–1 ยูดี เวสสุวรรณ (ช้าง เอฟเอคัพ 2565–66, 5 ตุลาคม พ.ศ. 2565)

### สถิติเกี่ยวกับผู้เล่น
* ผู้เล่นคนแรกที่ทำประตูให้สโมสรได้ในการแข่งขันอย่างเป็นทางการ
** ศุพวัฒ สีลาน V. น้ำพอง ยูไนเต็ด (7 พฤษภาคม พ.ศ. 2565, ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ)
* ผู้เล่นอายุมากที่สุดที่ได้ลงสนาม
** เชวง คงโนนกอก; 47 ปี 102 วัน V. ลาวรรณพาณิชย์ เอฟซี (8 พฤษภาคม พ.ศ. 2565, ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ)
* ผู้เล่นอายุน้อยที่สุดที่ได้ลงสนาม
** จิรเดช สุไชยราช; 15 ปี 172 วัน V. โกมินทร์บาดาล ร้อยเอ็ด (6 พฤษภาคม พ.ศ. 2565, ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ)
* ผู้เล่นอายุมากที่สุดที่ทำประตูได้
** เชวง คงโนนกอก; 47 ปี 101 วัน V. น้ำพอง ยูไนเต็ด (7 พฤษภาคม พ.ศ. 2565, ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ)
* ผู้เล่นอายุน้อยที่สุดที่ทำประตูได้
** รังสิมันต์ จิระโชติ ; 15 ปี 196 วัน V. น้ำพอง ยูไนเต็ด (7 พฤษภาคม พ.ศ. 2565, ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ)

## อ้างอิง

หมวดหมู่:สโมสรฟุตบอลในจังหวัดอุดรธานี
หมวดหมู่:สโมสรฟุตบอลที่ก่อตั้งในปี พ.ศ. 2565
หมวดหมู่:ก่อตั้งในประเทศไทยในปี พ.ศ. 2565
การเลือกตั้งสมาชิกสภาผู้แทนราษฎรกรุงเทพมหานคร เขต 3 แทนตำแหน่งที่ว่าง พ.ศ. 2530

**การเลือกตั้งสมาชิกสภาผู้แทนราษฎรกรุงเทพมหานคร เขต 3 แทนตำแหน่งที่ว่าง พ.ศ. 2530** เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่เรืออากาศตรี ฉลาด วรฉัตร ที่ลาออกจากการเป็นสมาชิกสภาผู้แทนราษฎร โดยกำหนดให้มีการเลือกตั้งเมื่อวันที่ 7 มิถุนายน พ.ศ. 2530

## ที่มา
เนื่องจาก เรืออากาศตรี ฉลาด วรฉัตร สมาชิกสภาผู้แทนราษฎรกรุงเทพมหานคร พรรคประชาธิปัตย์ ลาออกจากการเป็น สส. เมื่อวันที่ 8 เมษายน พ.ศ. 2530 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 7 มิถุนายน พ.ศ. 2530

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 3 ประกอบด้วยเขตพญาไท และเขตดุสิต (เฉพาะแขวงสี่แยกมหานาคและแขวงสวนจิตรลดา)

* แทนตำแหน่งของ เรืออากาศตรี ฉลาด วรฉัตร ส.ส.ลำดับที่ 3 ของเขตเลือกตั้ง

## อ้างอิง

กรุงเทพมหานคร พ.ศ. 2530
กรุงเทพมหานคร
หมวดหมู่:การเลือกตั้งในกรุงเทพมหานคร
ดียาร์บากือร์

**ดียาร์บากือร์** (Diyarbakır) เป็นนครที่มีชาวเคิร์ดอาศัยอยู่มากที่สุดในประเทศตุรกี เป็นเมืองหลักของจังหวัดดียาร์บาคือร์

เมืองตั้งอยู่บนที่ราบสูงริมฝั่งแม่น้ำไทกริส ซึ่งมีป้อมปราการตียาร์บากือร์อันเก่าแก่ตั้งอยู่ และตั้งอยู่ทางตะวันออกเฉียงใต้ของตุรกี เป็นเมืองที่ใหญ่เป็นอันดับสองในภูมิภาคอานาโตเลียตะวันออกเฉียงใต้ ณ เดือนธันวาคม ค.ศ. 2024 ประชากรในจังหวัดมหานครมีจำนวน 1,833,684 คน ซึ่ง 1,164,940 คน อาศัยอยู่ในพื้นที่เขตเมือง

เมื่อวันที่ 6 กุมภาพันธ์ 2023 เมืองได้รับผลกระทบจากแผ่นดินไหวสองครั้งที่เกิดขึ้นในตุรกีและซีเรีย ซึ่งสร้างความเสียหายให้กับกำแพงเมืองบางส่วน

## อ้างอิง

หมวดหมู่:เมืองในประเทศตุรกี
การประชุมจุนอี้

**การประชุมจุนอี้** เป็นการประชุมของพรรคคอมมิวนิสต์จีนในเดือนมกราคม ค.ศ. 1935 ระหว่างการเดินทัพทางไกล การประชุมครั้งนี้เกี่ยวข้องกับการแย่งชิงอำนาจระหว่างผู้นำอย่างปั๋ว กู่และอ็อทโท เบราน์กับฝ่ายค้านนำโดยเหมา เจ๋อตง ผลก็คือเหมาก้าวขึ้นมาอยู่ในตำแหน่งที่สามารถเข้าควบคุมอำนาจทางทหารและกลายเป็นผู้นำพรรคคอมมิวนิสต์  การประชุมนี้ไม่ได้รับการกล่าวถึงอย่างสิ้นเชิงกระทั่งทศวรรษ 1950 และยังไม่มีรายละเอียดเป็นลายลักษณ์อักษรกระทั่งมีการฉลองครบรอบห้าสิบปีใน ค.ศ. 1985

## ภูมิหลัง

## การประชุม

## วาระการประชุมและสุนทรพจน์

## ดูเพิ่ม
* โบสถ์คาทอลิกหยางหลิ่วเจีย ที่ซึ่งกองทัพแดงเคยใช้เป็นที่ตั้งกรมการเมืองในช่วงการประชุมจุนอี้ 
*การประชุมหนิงตู (ค.ศ. 1932)

## อ้างอิง

* Mao Zedong, Zhou Enlai and the Evolution of the Chinese Communist Leadership
* The Search for Modern China
* Mao

## แหล่งข้อมูลอื่น
*F. S. Litten: The Myth of the 'Turning-Point' - Towards a New Understanding of the Long March (article in 'Bochumer Jahrbuch zur Ostasienforschung', 2001)

หมวดหมู่:การประชุมสมัชชาพรรคคอมมิวนิสต์จีน
หมวดหมู่:พ.ศ. 2478 ในประเทศจีน
หมวดหมู่:ประวัติศาสตร์จุนอี้
หมวดหมู่:การประชุม พ.ศ. 2478
หมวดหมู่:สถานที่สำคัญทางประวัติศาสตร์และวัฒนธรรมแห่งชาติในมณฑลกุ้ยโจว
หมวดหมู่:มกราคม พ.ศ. 2478
หมวดหมู่:การประชุมการเมืองในทศวรรษ 1930
รายชื่อแหล่งมรดกโลกในประเทศเซียร์ราลีโอน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียน**[[แหล่งมรดกโลก]]**ของประเทศเซียร์ราลีโอนทั้งสิ้น 1 แหล่ง

## สถานที่ที่ได้ขึ้นทะเบียนเป็นแหล่งมรดกโลก
: **หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก*

## สถานที่ที่ได้ขึ้นบัญชีรายชื่อเบื้องต้น
ประเทศเซียร์ราลีโอนมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 4 แห่ง

## อ้างอิง

เซียร์ราลีโอน
หมวดหมู่:ประเทศเซียร์ราลีโอน
รายชื่อแหล่งมรดกโลกในประเทศกินี-บิสเซา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียน**[[แหล่งมรดกโลก]]**ของประเทศกินี-บิสเซาทั้งสิ้น 1 แหล่ง

## สถานที่ที่ได้ขึ้นทะเบียนเป็นแหล่งมรดกโลก
: **หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก*

## สถานที่ที่ได้ขึ้นบัญชีรายชื่อเบื้องต้น
ปัจจุบันประเทศกินี-บิสเซายังไม่มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคต

## อ้างอิง

กินี-บิสเซา
หมวดหมู่:ประเทศกินี-บิสเซา
คาราอิ (เต่านินจา)

**คาราอิ** เป็นตัวละครสนับสนุนที่ปรากฏในคอมิกส์*[[เต่านินจา]]*และสื่อที่เกี่ยวข้อง โดยเป็นสมาชิกระดับสูงของฟุตแคลนซึ่งเป็นองค์กรนินจานอกกฎหมาย เธอได้รับการแนะนำในหนังสือการ์ตูนเรื่อง*[[ทีนเอจมิวแตนต์นินจาเทอร์เทิลส์ (มิราจสตูดิโอส์)|ทีนเอจมิวแตนต์นินจาเทอร์เทิลส์]]*ของเควิน อีสต์แมน และปีเตอร์ เลิร์ด เมื่อ ค.ศ. 1992 นับตั้งแต่นั้นมา ตัวละครนี้ได้ปรากฏตัวในคอมิกส์, ซีรีส์ทางโทรทัศน์, ภาพยนตร์ และวิดีโอเกม*เต่านินจา*หลายภาค เธอได้รับการพรรณนาว่าเป็นรองหัวหน้าของชเรดเดอร์หรือเป็นลูกบุญธรรมในเวอร์ชันส่วนใหญ่ และมีความเป็นคู่แข่งร่วมกับเลโอนาร์โด รวมถึงบางครั้งก็ถูกมองว่าเป็นคู่รักของเขา ทั้งนี้ ในหนังสือการ์ตูนเวอร์ชันหนึ่ง เธอเป็นหลานสาวของชเรดเดอร์ ในขณะที่ในซีรีส์ ค.ศ. 2012 เธอคือ**ฮามาโตะ มิวะ** ลูกคนเดียวของฮามาโตะ โยชิ / สปลินเตอร์ และถังเชิ่นผู้ล่วงลับ

## หมายเหตุ

## อ้างอิง

## แหล่งข้อมูลอื่น
* 
* Karai (comic book character) – Comic Vine

หมวดหมู่:ยอดมนุษย์อเมริกัน
หมวดหมู่:ตัวละครหญิงในหนังสือการ์ตูน
หมวดหมู่:ยอดมนุษย์หญิง
หมวดหมู่:ตัวร้ายหญิงที่มีพลังพิเศษ
หมวดหมู่:ตัวละครที่เป็นลูกบุญธรรม
หมวดหมู่:ตัวละครที่เป็นนักธุรกิจ
หมวดหมู่:ตัวละครในบันเทิงคดีจากโตเกียว
หมวดหมู่:ตัวละครในบันเทิงคดีที่สามารถเทเลพอร์ต
หมวดหมู่:ตัวละครที่เป็นนินจาหญิง
หมวดหมู่:ตัวละครที่เป็นมนุษย์ลูกผสมข้ามสายพันธุ์
หมวดหมู่:ตัวละครที่เป็นสิ่งมีชีวิตกลายพันธุ์
หมวดหมู่:ตัวละครที่เป็นนินจา
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นงู
หมวดหมู่:ตัวละครที่เป็นนักพิษวิทยา
หมวดหมู่:ตัวละครการ์ตูนญี่ปุ่น
หมวดหมู่:ยอดมนุษย์ญี่ปุ่น
หมวดหมู่:ตัวละครภาพยนตร์ไซไฟ
หมวดหมู่:ตัวละครในเต่านินจา
หมวดหมู่:บอสวิดีโอเกม
การก่อการกำเริบหนานชาง

**การก่อการกำเริบหนานชาง** ในเดือนสิงหาคม ค.ศ. 1927 เป็นการปะทะครั้งสำคัญครั้งแรกระหว่างพรรคชาตินิยมจีนกับพรรคคอมมิวนิสต์จีนในสงครามกลางเมืองจีน ริเริ่มโดยคอมมิวนิสต์เพื่อตอบโต้การสังหารสหายร่วมพรรคของพวกเขาในเซี่ยงไฮ้โดยก๊กมินตั๋งเมื่อสี่เดือนก่อนหน้านั้น

ก๊กมินตั๋งฝ่ายซ้ายจัดตั้ง "คณะกรรมการปฏิวัติ" ขึ้นที่หนานชางเพื่อจุดประกายที่คาดว่าจะก่อให้เกิดการลุกฮือของชาวนาในวงกว้าง เติ้ง เหยี่ยนต๋า, ซ่ง ชิ่งหลิงและจาง ฟาขุย (มีชื่อแต่ในนาม ต่อมาได้ปราบปรามการก่อการกำเริบ) เป็นหนึ่งในผู้นำทางการเมือง

กำลังทหารในหนานชางภายใต้การนำของเฮ่อ หลงและโจว เอินไหลก่อการกำเริบเพื่อพยายามยึดการควบคุมเมืองหลังสิ้นสุดแนวร่วมก๊กมินตั๋ง–คอมมิวนิสต์ครั้งแรก ผู้นำคนสำคัญอื่น ๆ ในเหตุการณ์นี้คือจู เต๋อ, เย่ ถิง และหลิว ปั๋วเฉิง

กำลังคอมมิวนิสต์เข้ายึดหนานชางได้สำเร็จและหลบหนีจากการล้อมของกำลังก๊กมินตั๋งได้ภายในวันที่ 5 สิงหาคม โดยถอนกำลังไปยังเทือกเขาจิ่งกังทางตะวันตกของมณฑลเจียงซี ต่อมาวันที่ 1 สิงหาคม ค.ศ. 1927 ได้รับยกย่องให้เป็นวันครบรอบการก่อตั้งกองทัพปลดปล่อยประชาชนและเป็นการสู้รบครั้งแรกกับก๊กมินตั๋งและกองทัพปฏิวัติแห่งชาติ

## ดูเพิ่ม
* เค้าโครงของสงครามกลางเมืองจีน
* ประวัติศาสตร์กองทัพปลดปล่อยประชาชน

## อ้างอิง
### หมายเหตุ

### อ้างอิง

### บรรณานุกรม

* Jung Chang and Jon Halliday, ** (London, 2005); Jonathan Cape, .

## แหล่งข้อมูลอื่น
* https://web.archive.org/web/20040611014112/http://81.china1840-1949.net.cn/qyjj.htm 
* https://web.archive.org/web/20030810044407/http://news.xinhuanet.com/ziliao/2003-07/28/content_996380.htm 

หมวดหมู่:ความแตกแยกในปี พ.ศ. 2470
หมวดหมู่:การประท้วงใน พ.ศ. 2470
หมวดหมู่:สิงหาคม พ.ศ. 2470 ในทวีแเอเชีย
หมวดหมู่:ปฏิบัติการทางทหารในสงครามกลางเมืองจีน (ค.ศ. 1927–1937)
หมวดหมู่:ประเทศจีนในปี พ.ศ. 2470
หมวดหมู่:กองทัพปฏิวัติแห่งชาติ
หมวดหมู่:ประวัติศาสตร์การทหารของมณฑลเจียงซี
หมวดหมู่:การปฏิวัติคอมมิวนิสต์จีน
หมวดหมู่:ประวัติศาสตร์หนานชาง
นางงามนานาชาติ 2025

**นางงามนานาชาติ 2025** () เป็นการจัดประกวดนางงามนานาชาติครั้งที่ 63 มีกำหนดจัดการประกวดรอบตัดสินในวันที่ 27 พฤศจิกายน ค.ศ. 2025 ณ สนามกีฬาแห่งชาติโยโยงิ เขตชิบูยะ กรุงโตเกียว ประเทศญี่ปุ่น โดยฮหวิ่ญ ถิ ทัญ ถวี จากเวียดนาม ได้สวมมงกุฎให้แก่กาตาลินา ดูเก จากโคลอมเบีย ที่เป็นผู้สืบทอดตำแหน่ง

## เบื้องหลัง
องค์การนางงามนานาชาติ ได้ประกาศเมื่อวันที่ 24 มีนาคม ค.ศ. 2025 ว่า จะจัดการประกวดนางงามนานาชาติครั้งที่ 63 ขึ้น ที่กรุงโตเกียว, ประเทศญี่ปุ่น โดยรอบสุดท้ายกำหนดจัดขึ้นในวันที่ 27 พฤศจิกายน ค.ศ. 2025

### การคัดเลือกผู้เข้าร่วม
#### การเปลี่ยนตัว
* รามิส เรดิสซี จากประเทศตูนิเซีย เดิมได้รับตำแหน่งมิสอินเตอร์เนชันแนลตูนิเซียและมีกำหนดเข้าร่วมประกวด ต่อมาองค์กรของตัดสินใจส่งเธอไปเข้าร่วมประกวดแข่งขันมิสเวิลด์ 2025 แทน นูราน คัมมาริ จึงได้รับมอบหมายให้ปฏิบัติหน้าที่แทน
* มิสฮ่องกงอินเตอร์เนชั่นแนล วินนี่ ชาน สละตำแหน่งของเธอด้วยเหตุผลส่วนตัว และถูกแทนที่โดย อลิเซีย มุย

#### การเปิดตัว การกลับมา และการถอนตัว
การประกวดครั้งนี้จะเป็นครั้งแรกที่ มอนเตเนโกร เรอูนียง และหมู่เกาะเติกส์และเคคอสเข้าร่วมประกวด และเป็นการกลับมาของแองโกลา หมู่เกาะคุก เดนมาร์ก กรีซ จาเมกา เคนยา มอลตา มอริเชียส นอร์เวย์ ปากีสถาน รัสเซีย แทนซาเนีย ตูนิเซีย ตุรกี หมู่เกาะเวอร์จินของสหรัฐ และซิมบับเว โดยมอลตาเข้าร่วมครั้งล่าสุดในปี 2003 แทนซาเนียในปี 2011 หมู่เกาะเวอร์จินของสหรัฐในปี 2012 ตุรกีในปี 2015 หมู่เกาะคุกในปี 2018 รัสเซียในปี 2019 เคนยาและนามิเบียในปี 2022 และแองโกลา เดนมาร์ก กรีซ จาเมกา มอริเชียส นอร์เวย์ ปากีสถาน ตูนิเซีย และซิมบับเวในปี 2023

* ซูซานนา อูเมโตวา ผู้ดำรงตำแหน่งมิสอินเตอร์เนชั่นแนลคีร์กีซสถาน 2025 ถูกองค์กรเปลี่ยนตัว และแทนที่ด้วยมิสคีร์กีซสถาน 2025 อายานา ราซูล ด้วยเหตุผลที่ไม่ทราบสาเหตุ ต่อมาราซูลก็ถอนตัวออกจากการประกวดเช่นเดียวกัน
* ลารา โดวาล จากเยอรมนีก็ประกาศถอนตัวออกจากการประกวดโดยไม่ทราบสาเหตุ

### คณะกรรมการคัดเลือก
* อาเคมิ ชิโมมูระ – ประธานองค์กรนางงามนานาชาติ
* ฮิโรชิ ทาบาตะ – อดีตข้าราชการระดับสูงของสำนักงานการท่องเที่ยวญี่ปุ่น
* ฮหวิ่ญ ถิ ทัญ ถวี – นางงามนานาชาติ 2024 ชาวเวียดนาม
* จุนโกะ โคชิโนะ – นักออกแบบแฟชั่นชาวญี่ปุ่น
* ออฆุซฮาน แอร์ทูกรูล – เอกอัครราชทูตตุรกีประจำญี่ปุ่น
* เรียวเฮ มิยาตะ – ประธานสมาคมนิเท็น (Nitten)
* เซ็นโกะ อิเคโนโบะ – ว่าที่ผู้อำนวยการสำนักอิเคโนะโบะ
* โซจิตสึ โคโบริ – ผู้นำสำนักชงชาโคโบริเอนชู
* สุภาพรรณ พิชัยรณรงค์สงคราม– ประธานเรือด่วนเจ้าพระยา
* เตโอโดลินดา โรซา โรดริเกซ โกเอลโญ – เอกอัครราชทูตแองโกลา ประจำญี่ปุ่น

## ผลการประกวด
### ลำดับ

* ∆ – ผ่านเข้าสู่รอบ 10 คนสุดท้ายจากผลโหวตของผู้ชม
* § – ผ่านเข้าสู่รอบ 20 คนสุดท้ายจากผลโหวตของผู้ชม

## คอนติเนนทอลควีนส์

## รางวัลพิเศษ

### ชุดประจำชาติยอดเยี่ยม

## ผู้เข้าประกวด
ผู้เข้าประกวด 80 คนที่ได้รับการยืนยันให้เข้าร่วมประกวดรายการนี้

## หมายเหตุ

## อ้างอิง

## แหล่งข้อมูลอื่น
* 

หมวดหมู่:นางงามนานาชาติแบ่งตามปี
หมวดหมู่:การประกวดความงามในปี พ.ศ. 2568
มานามิ ทานากะ

**มานามิ ทานากะ** (, เกิด 21 พฤศจิกายน) เป็นนักพากย์หญิงชาวญี่ปุ่น สังกัดโพรดักชันเบาบับ เกิดที่จังหวัดฮิโรชิมะ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักพากย์หญิงชาวญี่ปุ่น
การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง ธันวาคม พ.ศ. 2528

**การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง ธันวาคม พ.ศ. 2528** เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่ สมาชิกสภาผู้แทนราษฎร 2 คน โดยกำหนดให้มีการเลือกตั้งเมื่อวันที่ 26 ธันวาคม พ.ศ. 2528

## ที่มา
เนื่องจาก พลเรือตรี สนอง นิสาลักษณ์ สมาชิกสภาผู้แทนราษฎรกรุงเทพมหานคร พรรคประชาธิปัตย์ เขตเลือกตั้งที่ 2 ได้เสียชีวิตลง เมื่อวันที่ 13 ตุลาคม พ.ศ. 2528 และ จารุตม์ จารุประกร สมาชิกสภาผู้แทนราษฎรกรุงเทพมหานคร พรรคประชากรไทย เขตเลือกตั้งที่ 3 ลาออกจากการเป็น สส. เมื่อวันที่ 21 ตุลาคม พ.ศ. 2528 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 26 ธันวาคม พ.ศ. 2528

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งครั้งนี้ ครอบคลุมทั้งกรุงเทพมหานคร

* แทนตำแหน่งของ พลเรือตรี สนอง นิสาลักษณ์ ส.ส.ลำดับที่ 3 ของเขตการเลือกตั้งที่ 2
* แทนตำแหน่งของ จารุตม์ จารุประกร ส.ส.ลำดับที่ 2 ของเขตการเลือกตั้งที่ 3

## อ้างอิง

กรุงเทพมหานคร พ.ศ. 2528
กรุงเทพมหานคร
หมวดหมู่:การเลือกตั้งในกรุงเทพมหานคร
การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง ตุลาคม พ.ศ. 2528

**การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง ตุลาคม พ.ศ. 2528** เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่ดำรง ลัทธพิพัฒน์ ที่เสียชีวิต โดยกำหนดให้มีการเลือกตั้งในวันที่ 19 ตุลาคม พ.ศ. 2528

## ที่มา
เนื่องจาก ดำรง ลัทธพิพัฒน์ สมาชิกสภาผู้แทนราษฎรกรุงเทพมหานคร พรรคประชาธิปัตย์ เขตเลือกตั้งที่ 5 ได้เสียชีวิตลง เมื่อวันที่ 29 กรกฎาคม พ.ศ. 2528 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 19 ตุลาคม พ.ศ. 2528

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตเลือกตั้งครั้งนี้ ครอบคลุมทั้งกรุงเทพมหานคร

## อ้างอิง

กรุงเทพมหานคร พ.ศ. 2528
กรุงเทพมหานคร
หมวดหมู่:การเลือกตั้งในกรุงเทพมหานคร
โดโนวานที่รัก

**โดโนวานที่รัก**  () เป็นละครโทรทัศน์ไทยปี พ.ศ. 2565 นำแสดงโดยลุค อิชิกาวะ พลาวเดนและทิพนารี วีรวัฒโนดม กำกับการแสดงโดยโดยสกล วงษ์สินธุ์วิเสส และผลิตโดยจีเอ็มเอ็มทีวีร่วมกับ Gmo Films ออกอากาศทางจีเอ็มเอ็ม 25 และทรูไอดีตั้งแต่วันที่ 10 สิงหาคมถึง 29 กันยายน พ.ศ. 2565

## เรื่องย่อ
โดโนวาน (ลุค อิชิกาวะ พลาวเดน) เป็นนายแบบชาวอเมริกันที่พยายามตามหาหญิงสาวคนหนึ่งซึ่งเขาขาดการติดต่อไป ในทางกลับกัน แพม (ทิพนารี วีรวัฒโนดม) เป็นครูอนุบาล เมื่อปูรณ์ (กฤษณ์ เศรษฐธำรงค์) คุณตาของแพมล้มป่วยลง เธอพบว่าเขาจะต้องได้รับการผ่าตัดที่มีค่าใช้จ่ายสูง แพมจึงไปทำงานที่ปาลี่โมเดลลิงของ ปาริฉัตร (ชนกวนันท์ รักชีพ) แม่ของเธอเพื่อช่วยหาเงิน เธอจึงได้รับหน้าที่เป็นผู้จัดการของโดโนวานและเป็นล่ามส่วนตัวของเขา ไม่นาน เธอก็เข้าไปพัวพันกับทั้งเรื่องงานและเรื่องส่วนตัวของเขา แพมค้นพบความลับของโดโนวานขณะที่ทั้งสองใกล้ชิดกันมากขึ้น

## นักแสดงและตัวละคร
### นักแสดงหลัก
* ลุค อิชิกาวะ พลาวเดน รับบท โดโนวาน
* ทิพย์นารี วีรวัฒโนดม รับบท แพม

### นักแสดงสมทบ
* กฤษณ์ เศรษฐธำรงค์ รับบท ปูรณ์ (ตาของแพม)
* ปิยะมาศ โมนยะกุล รับบท สาวิตรี (ยายของแพม)
* ศุภกร ศรีโพธิ์ทอง รับบท อูฐ
* แอริน ยุกตะทัต รับบท เจสสิกา
* ภัครมัย โปตระนันท์ รับบท ดา ดาราราย
* ชนกวนันท์ รักชีพ รับบท ปาริฉัตร (แม่ของแพม)
* ณัฐรัชต์ ก้อนแก้ว รับบท พีท

### นักแสดงรับเชิญ
* ภาสิดี เพชรสุธี รับบท ปาริฉัตร (วัยรุ่น) (ตอนที่ 1)
* ธนเศรษฐ์ สุริยะพรชัยกุล รับบท ลูกน้องอูฐ (ตอนที่ 3)

## อ้างอิง

หมวดหมู่:ละครโทรทัศน์แนวสุขนาฏกรรมจินตนิยมในคริสต์ทศวรรษ 2020
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยในคริสต์ทศวรรษ 2020
การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง พฤษภาคม พ.ศ. 2528

**การเลือกตั้งสมาชิกสภาผู้แทนราษฎรกรุงเทพมหานคร แทนตำแหน่งที่ว่าง พฤษภาคม พ.ศ. 2528** เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่ปลิว ม่วงศิริ ที่เสียชีวิต โดยกำหนดให้มีการเลือกตั้งเมื่อวันที่ 12 พฤษภาคม พ.ศ. 2528

## ที่มา
เนื่องจาก ปลิว ม่วงศิริ สมาชิกสภาผู้แทนราษฎรกรุงเทพมหานคร พรรคประชากรไทย เขตเลือกตั้งที่ 12 ได้เสียชีวิตลง เมื่อวันที่ 23 กุมภาพันธ์ พ.ศ. 2528 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 12 พฤษภาคม พ.ศ. 2528

## ผู้สมัคร
มีผู้สมัครดังต่อไปนี้

## ผลการเลือกตั้ง

การเลือกตั้งครั้งนี้ ครอบคลุมทั้งกรุงเทพมหานคร

* แทนตำแหน่งของ ปลิว ม่วงศิริ ส.ส.ลำดับที่ 2 ของเขตเลือกตั้งที่ 12

## อ้างอิง

กรุงเทพมหานคร พ.ศ. 2528
กรุงเทพมหานคร
หมวดหมู่:การเลือกตั้งในกรุงเทพมหานคร
รักใส ใจละมุน กับคุณที่มองไม่เห็น

เป็นซีรีส์มังงะญี่ปุ่นที่เขียนและวาดภาพประกอบโดยอิวาโตบิเนโกะ เริ่มต้นเผยแพร่เป็นเว็บคอมิคบนบัญชีทวิตเตอร์ของผู้เขียนในเดือนมีนาคม พ.ศ. 2564 ต่อมาฟูตาบะชะได้นำมาตีพิมพ์และลงตีพิมพ์เป็นตอน ๆ บนเว็บไซต์*[[พิซิฟ|พิซิฟ คอมิกส์]]* ภายใต้แบรนด์ Web Action ในเดือนกันยายนของปีนั้น ซีรีส์อนิเมะทางโทรทัศน์ที่ผลิตโดยสตูดิโอโปรเจกต์นัมเบอร์ไนน์ ออกอากาศตั้งแต่เดือนมกราคมจนถึงเดือนมีนาคม พ.ศ. 2569

## ตัวละคร
;
:
;
:
;
:
;
:
;
:
;
:
;
:
;
:

## สื่อ
### มังงะ
*รักใส ใจละมุน กับคุณที่มองไม่เห็น*เขียนและวาดภาพประกอบโดยอิวาโตบิเนโกะ เริ่มต้นเผยแพร่เป็นเว็บคอมมิคบนบัญชีทวิตเตอร์ของผู้เขียนเมื่อวันที่ 1 มีนาคม พ.ศ. 2564 ต่อมาฟูตาบะชะได้นำมาตีพิมพ์และลงตีพิมพ์เป็นตอน ๆ บนเว็บไซต์*[[พิซิฟ|พิซิฟ คอมมิค]]* ภายใต้แบรนด์ *Web Action* เมื่อวันที่ 4 กันยายน พ.ศ. 2564 ฟูตาบะชะได้เริ่มวางจำหน่ายในรูปแบบเล่ม(*[[ไวด์บัน]]*) ในวันที่ 28 พฤศจิกายน พ.ศ. 2564 ได้มีการวางจำหน่ายหนังสือไปแล้วทั้งหมด 8 เล่ม ณ วันที่ 25 ธันวาคม พ.ศ. 2568

### อนิเมะ
ได้มีการประกาศดัดแปลงเป็นซีรีส์อนิเมะทางโทรทัศน์เมื่อวันที่ 27 พฤศจิกายน พ.ศ. 2567 ผลิตโดยสตูดิโอโปรเจกต์นัมเบอร์ไนน์ กำกับและเขียนบทโดยมิตสึโฮะ เซตะ ออกแบบตัวละครโดยไคริ อูนาบาระ และเพลงประกอบที่แต่งโดยรูกะ คาวาดะ ซีรีส์นี้เดิมทีมีกำหนดออกอากาศในปี พ.ศ. 2568 แต่ภายหลังก็ถูกเลื่อนออกไป เริ่มออกอากาศตั้งแต่วันที่ 8 มกราคม จนถึงวันที่ 26 มีนาคม พ.ศ. 2569 ทางช่องโตเกียวเอ็มเอ็กซ์และช่องอื่น ๆ ในเครือข่าย เพลงเปิดของเรื่องคือ "Ding-dong" ร้องโดยมาโอะ อาเบะ ส่วนเพลงปิดของเรื่องคือ  ร้องโดยคาโอริ อิชิฮาระ พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

#### รายชื่อตอน

### อื่นๆ
เพื่อเป็นการเฉลิมฉลองการเปิดตัวเล่มที่ 4 เมื่อวันที่ 29 กันยายน พ.ศ. 2566 ได้มีการเผยแพร่วอยซ์ ดราม่าบนช่องยูทูบของฟูตาบะชะในวันเดียวกันนั้น มีการพากย์เสียงของยูอิจิโร อูเมฮาระและฮินะ โยมิยะ

## ดูเพิ่ม
**[[นินเง็น โนะ อิไน คุนิ]]* ซีรีส์มังงะอีกเรื่องจากผู้เขียนคนเดียวกัน

## หมายเหตุ

## อ้างอิง

## แหล่งข้อมูลอื่น
* 
* 
*

หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:อนิเมะและมังงะเกี่ยวกับการสมรส
หมวดหมู่:ซีรีส์อนิเมะที่สร้างจากมังงะ
หมวดหมู่:อนิพลัส
หมวดหมู่:บันเทิงคดีเกี่ยวกับความพิการ
หมวดหมู่:บันเทิงคดีเกี่ยวกับความล่องหน
หมวดหมู่:มังงะของสำนักพิมพ์ฟูตาบะชะ
หมวดหมู่:เว็บคอมิกญี่ปุ่น
หมวดหมู่:โปรเจกต์นัมเบอร์ไนน์
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวเหนือธรรมชาติ
หมวดหมู่:เว็บคอมิกที่ได้รับการตีพิมพ์
รัฐศาสตร์ ชิดชู

**รัฐศาสตร์ ชิดชู** เป็นข้าราชการพลเรือนชาวไทย ปัจจุบันดำรงตำแหน่งผู้ว่าราชการจังหวัดสงขลา เคยดำรงตำแหน่งผู้ว่าราชการจังหวัดพัทลุง เมื่อปี พ.ศ. 2567 เขาดำรงตำแหน่งต่อจากนิศากร วิศิษฏ์สรอรรถ ภรรยาของวิศิษฏ์ วิศิษฏ์สรอรรถ อดีตปลัดกระทรวงดิจิทัลเพื่อเศรษฐกิจและสังคมและกระทรวงยุติธรรม ก่อนหน้านี้ เขาเคยดำรงตำแหน่งรองผู้ว่าราชการจังหวัดนครปฐมตั้งแต่ปี พ.ศ. 2563

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดพัทลุง
หมวดหมู่:บุคคลจากจังหวัดพัทลุง
เขตอัตสึเบ็ตสึ

**เขตอัตสึเบ็ตสึ** () เป็นหนึ่งใน 10 เขตของนครซัปโปโระ ฮกไกโด ประเทศญี่ปุ่น แยกตัวออกมาจากเขตชิโรอิชิเมื่อวันที่ 6 พฤศจิกายน ค.ศ. 1989 มีขนาดพื้นที่ทั้งหมด 24.38 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 อยู่ประมาณ 122,952 คน มีความหนาแน่นของประชากร 5,043 คนต่อตารางกิโลเมตร

## ประวัติ
* ค.ศ. 1871: จัดตั้งหมู่บ้านชิโรอิชิ
* ค.ศ. 1873: หมู่บ้านคามิชิโรอิชิแยกตัวออกจากหมู่บ้านชิโรอิชิ
* ค.ศ. 1902: หมู่บ้านชิโรอิชิกับหมู่บ้านคามิชิโรอิชิควบรวมกันกลายเป็นหมู่บ้านชิโรอิชิ
* ค.ศ. 1950: หมู่บ้านชิโรอิชิถูกรวมเข้ากับนครซัปโปโระ
* ค.ศ. 1972: นครซัปโปโระได้รับการกำหนดให้เป็นนครใหญ่ที่รัฐกำหนด และจัดตั้งเขตชิโรอิชิ
* ค.ศ. 1989: เขตอัตสึเบ็ตสึแยกตัวออกจากเขตชิโรอิชิ

## การขนส่ง
### รถไฟ
* บริษัทรถไฟฮกไกโด: สายหลักฮาโกดาเตะ
** สถานี: ชินริงโกเอ็ง – อัตสึเบ็ตสึ
* บริษัทรถไฟฮกไกโด: สายชิโตเซะ
** สถานี: ชินซัปโปโระ – คามินปโปโระ
* รถไฟใต้ดินเทศบาลนครซัปโปโระ
** สถานี: สายโทไซ: โอยาจิ – ฮิบาริงาโอกะ – ชินซัปโปโระ

### ถนน
* ทางด่วนฮกไกโด: ทางแยกต่างระดับซัปโปโระมินามิ
* ทางหลวงแผ่นดินหมายเลข 12

## การศึกษา
### มหาวิทยาลัย
* มหาวิทยาลัยโฮกูเซงากูเอ็ง (เอกชน)

### วิทยาลัย
* วิทยาลัยอนุปริญญามหาวิทยาลัยโฮกูเซงากูเอ็ง (เอกชน)

### โรงเรียนมัธยมปลาย
#### รัฐบาล
* โรงเรียนมัธยมปลายซัปโปโระอัตสึเบ็ตสึ ฮกไกโด
* โรงเรียนมัธยมปลายซัปโปโระเคเซ ฮกไกโด
* โรงเรียนมัธยมปลายพาณิชย์ซัปโปโระฮิงาชิ ฮกไกโด

#### เอกชน
* โรงเรียนมัธยมปลายมหาวิทยาลัยโฮกูเซงากูเอ็ง

## มาสคอต
มาสคอตประจำเขตอัตสึเบ็ตสึมีชื่อว่า "พิกัตคุง" หรือ "พิกัตโตะคุง" (; ) เป็นหุ่นไล่กา ซึ่งอาศัยอยู่ในสวนป่านปโปโระมาตั้งแต่ถูกค้นพบเมื่อวันที่ 4 กุมภาพันธ์ ค.ศ. 2005 พิกัตโตะคุงชื่นชอบการเล่นกับเด็ก ๆ ในทุกโอกาส ไม่ว่าจะเป็นเทศกาลหรืองานรื่นเริง และชอบกินอาหารที่ขายตามงานเทศกาล สีที่ชอบคือสีเหลือง สีเขียว และสีน้ำเงิน ซึ่งสะท้อนถึงเมืองที่สว่างไสว ธรรมชาติที่อุดมสมบูรณ์ และท้องฟ้าที่ปลอดโปร่ง ยังไม่ทราบเพศและอายุแน่ชัด มาสคอตตัวนี้ออกแบบโดย คูมิโกะ อิโซบาตะ และนากาเดะ วากานะ

## ดูเพิ่ม
* อุทยานธรรมชาติจังหวัดสวนป่านปโปโระ
* สนามกีฬาสวนซัปโปโระอัตสึเบ็ตสึ

## อ้างอิง

## แหล่งข้อมูลอื่น

*  

อัตสึเบ็ตสึ
อมร จันทรสมบูรณ์

**อมร จันทรสมบูรณ์** เป็นผู้เชี่ยวชาญด้านกฎหมายมหาชนและกฎหมายรัฐธรรมนูญชาวไทย เขาเป็นอดีตเลขาธิการคณะกรรมการกฤษฎีกาและเป็นผู้ร่างรัฐธรรมนูญแห่งราชอาณาจักรไทย พุทธศักราช 2540 (หรือที่เรียกว่า “รัฐธรรมนูญฉบับประชาชน”) เขาได้รับการยกย่องให้เป็นหนึ่งใน 35 ปัญญาชนที่มีอิทธิพลมากที่สุดของประเทศไทย

## การศึกษาและการรับราชการ
อมรสำเร็จการศึกษาจากมหาวิทยาลัยธรรมศาสตร์ในปี พ.ศ. 2494 และสำเร็จการศึกษาปรัชญาดุษฎีบัณฑิตด้านกฎหมายระหว่างประเทศ จากมหาวิทยาลัยปารีสในปี พ.ศ. 2499 เขาดำรงตำแหน่งเป็นเลขาธิการคณะกรรมการกฤษฎีกา ตั้งแต่ปี พ.ศ. 2523 ถึง 2533

## การร่างรัฐธรรมนูญ พ.ศ. 2540
อมรกลายเป็นสมาชิกที่มีอิทธิพลอย่างมากในสภาร่างรัฐธรรมนูญ รัฐธรรมนูญฉบับใหม่ประกาศใช้เมื่อวันที่ 11 ตุลาคม พ.ศ. 2540 และเป็นที่รู้จักในชื่อรัฐธรรมนูญฉบับประชาชน นวัตกรรมบางประการของรัฐธรรมนูญ ได้แก่การกระจายอำนาจให้มากขึ้น การจัดตั้งหน่วยงานรัฐบาลอิสระหลายแห่ง (เช่น ศาลรัฐธรรมนูญ คณะกรรมการการเลือกตั้ง สำนักงานผู้ตรวจการแผ่นดิน และคณะกรรมการสิทธิมนุษยชนแห่งชาติ) และกลไกต่าง ๆ เพื่อเพิ่มเสถียรภาพทางการเมืองโดยสนับสนุนพรรคการเมืองใหญ่มากกว่าพรรคการเมืองเล็ก ซึ่งเป็นความพยายามที่จะสร้างฝ่ายบริหารที่เข้มแข็งและยับยั้งการจัดตั้งรัฐบาลผสมที่ไม่มั่นคง

## ต่อต้านทักษิณ ชินวัตร

ในปี พ.ศ. 2544 อมรได้ตั้งคำถามต่อสาธารณะเกี่ยวกับความน่าเชื่อถือของศาลรัฐธรรมนูญในการตัดสินใจยกฟ้องทักษิณ ชินวัตร นายกรัฐมนตรีคนใหม่ในข้อหาปกปิดทรัพย์สิน รัฐบาลทักษิณ ชินวัตรเข้ามามีอำนาจหลังการเลือกตั้งครั้งแรกภายใต้รัฐธรรมนูญฉบับ พ.ศ. 2540

ในปี พ.ศ. 2547–2548 อมรเรียกร้องให้มี "การปฏิรูปครั้งที่สอง" โดยระบุว่ารัฐบาลทักษิณที่เข้มแข็งส่งผลให้เกิด "การปกครองแบบเผด็จการโดยเสียงข้างมาก" และ "ระบอบเผด็จการรัฐสภาที่เลวร้ายที่สุดเท่าที่ประเทศนี้เคยพบเห็น" เขาเรียกร้องให้มี “ทางเลือกที่สาม” ที่จะผลักดันการปฏิรูปรัฐธรรมนูญรอบใหม่  สิ่งสำคัญอันดับแรก ๆ ในการปฏิรูปของเขาคือการยกเลิกกฎที่ห้ามสมาชิกรัฐสภาลงสมัครรับเลือกตั้งในฐานะผู้สมัครอิสระ เขายังสนับสนุนการที่จะเพิ่มพระราชอำนาจของพระมหากษัตริย์

## ดูเพิ่ม
* รัฐธรรมนูญแห่งราชอาณาจักรไทย
* อานันท์ ปันยารชุน ประธานกรรมาธิการยกร่างรัฐธรรมนูญ
* ทักษิณ ชินวัตร

## อ้างอิง

หมวดหมู่:ทนายความชาวไทย
หมวดหมู่:บุคคลที่ยังมีชีวิตอยู่
หมวดหมู่:เลขาธิการคณะกรรมการกฤษฎีกา
โจดี เชกเตอร์

**โจดี เดวิด เชกเตอร์** (, ; เกิด 29 มกราคม ค.ศ. 1950) เป็นอดีตนักแข่งรถและนักธุรกิจชาวแอฟริกาใต้ เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  เชกเตอร์เป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับแฟร์รารี และยังคงเป็นนักแข่งรถจากทวีปแอฟริกาเพียงคนเดียวในประวัติศาสตร์ที่ชนะการแข่งขันฟอร์มูลาวันกรังด์ปรีซ์หรือแชมป์โลกประเภทนักขับ โดยเขาชนะการแข่งขันกรังด์ปรีซ์ 10 รายการตลอดเก้าฤดูกาลแข่งขัน

เชกเตอร์เกิดและเติบโตที่เมืองอีสต์ลอนดอน จังหวัดอีสเทิร์นเคป เขาเริ่มแข่งรถระหว่างฝึกงานเป็นวิศวกรในธุรกิจตัวแทนจำหน่ายรถเรอโนของบิดา และผ่านรายการแข่งขันระดับต่าง ๆ อย่างรวดเร็วหลังจากย้ายมายังสหราชอาณาจักรใน ค.ศ. 1970 เขาเข้าร่วมการแข่งขันฟอร์มูลาวันครั้งแรกสองปีถัดมาที่ยูไนเต็ดสเตตส์กรังด์ปรีซ์ 1972 โดยขับให้แก่แมกลาเรน ภายหลังที่เขาลงแข่งรายการบริติชและยูโรเปียนฟอร์มูลาทูให้แก่ทีมในปีเดียวกัน เขายังได้รับตำแหน่งแชมป์ประจำการแข่งขันรถฟอร์มูลา 5000 ของสโมสรรถสปอร์ตแห่งอเมริกา ขณะแข่งขันฟอร์มูลาวันต่อกับแมกลาเรนอีกห้าสนามในฤดูกาล  เชกเตอร์ลงแข่งอย่างเต็มตัวในฤดูกาลถัดมาให้แก่ทีร์เรลล์ โดยเขาได้ชัยชนะครั้งแรกในการแข่งขันสวีดิชกรังด์ปรีซ์ และอันดับที่สามในการชิงแชมป์ของฤดูกาล เขาชนะการแข่งขันกรังด์ปรีซ์ที่บ้านเกิดในฤดูกาล  และได้อันดับที่สามในการชิงแชมป์อีกครั้งในฤดูกาล  ด้วยรถแข่งหกล้อรุ่นพี34 ซึ่งทำให้เขาเป็นนักขับเพียงคนเดียวเท่านั้นที่ชนะการแข่งขันกรังด์ปรีซ์ด้วยรถแข่งหกล้อ

เชกเตอร์ย้ายมาขับให้แก่วูลฟ์ในฤดูกาล  และชนะการแข่งขันกรังด์ปรีซ์สามรายการ รวมถึงการแข่งขันโมนาโกกรังด์ปรีซ์ โดยเขาได้รับตำแหน่งรองชนะเลิศในการแข่งขันชิงแชมป์ประเภทโดยเป็นรองเพียงนิกิ เลาดา แต่ภายหลังฤดูกาล  ที่ไร้ชัยชนะ เขาจึงย้ายไปยังแฟร์รารีเพื่อจับคู่กับฌีล วีลเนิฟว์ เชกเตอร์ชนะการแข่งขันกรังด์ปรีซ์สามรายการในฤดูกาลแรกกับทีม และได้รับตำแหน่งแชมป์โลกประเภทนักขับด้วยชัยชนะในการแข่งขันอิตาลีกรังด์ปรีซ์ กลายเป็นแชมป์คนแรกจากทวีปแอฟริกา เขาไม่สามารถป้องกันตำแหน่งได้ในฤดูกาล  เนื่องจากแฟร์รารีประสบปัญหากับรถรุ่น 312ที5 ทำให้เขาออกจากการแข่งขันฟอร์มูลาวันหลังสิ้นสุดฤดูกาล โดยมีผลงานตลอดอาชีพเป็นชัยชนะในการแข่งขันกรังด์ปรีซ์ 10 ครั้ง ตำแหน่งโพลสามครั้ง รอบเร็วที่สุดห้าครั้ง และอันดับบนโพเดียม 33 ครั้ง

ภายหลังการอำลาวงการฟอร์มูลาวัน เชกเตอร์ได้ถูกรับเชิญให้เป็นผู้บรรยายกีฬาให้แก่ช่องซีบีเอส เอบีซี และไอทีวี เขาเริ่มประกอบธุรกิจเกี่ยวกับการจำลองอาวุธใน ค.ศ. 1984 ภายใต้ชื่อ *ไฟร์อามส์เทรนนิงซิสเทมส์* ซึ่งสร้างรายได้มากถึง 100 ล้านปอนด์ในช่วงต้นคริสต์ทศวรรษ 1990 จากนั้นเชกเตอร์ได้หันมาทำเกษตรอินทรีย์ โดยเขาเป็นเจ้าของแลเวอร์สโตกพาร์กฟาร์มที่ประเทศอังกฤษ บุตรชายของเขา โทบีและโทมัส ต่างเป็นนักแข่งรถเหมือนกันกับเขา

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถสูตรหนึ่งชาวแอฟริกาใต้
หมวดหมู่:นักแข่งรถชาวแอฟริกาใต้
หมวดหมู่:แชมป์โลกฟอร์มูลาวันประเภทนักขับ
พระพรหมวชิรรังษี (จิรพล อธิจิตฺโต)

**พระพรหมวชิรรังษี (จิรพล อธิจิตฺโต) ** เป็นพระราชาคณะเจ้าคณะรอง ฝ่ายวิปัสสนาธุระ ดำรงตำแหน่งเจ้าอาวาสวัดบวรนิเวศวิหาร และกรรมการมหาเถรสมาคม รวมถึงรักษาการแทนเจ้าอาวาสวัดตรีทศเทพวรวิหาร

## ประวัติ
พระพรหมวชิรรังษี มีนามเดิมว่า จิรพล พรหมทอง เกิดเมื่อวันที่ 11 ตุลาคม พ.ศ. 2496 ที่ตำบลน้ำขาว อำเภอจะนะ จังหวัดสงขลา โยมบิดาชื่อพริ้ม โยมมารดาชื่อเกลื้อม พรหมทอง

จิรพลบรรพชาเป็นสามเณรเมื่อวันที่ 4 กรกฎาคม พ.ศ. 2513 ที่วัดบวรนิเวศราชวรวิหาร จนอายุครบ 20 ปี จึงอุปสมบทเมื่อวันที่ 8 มิถุนายน พ.ศ. 2517 ที่วัดเดียวกัน โดยมีสมเด็จพระสังฆราชเจ้า กรมหลวงวชิรญาณสังวร เป็นพระอุปัชฌาย์ จากนั้นเข้าศึกษาต่อในสำนักเรียนวัดบวรนิเวศวิหาร จนสามารถสอบได้นักธรรมชั้นตรี-โท-เอก, ปริญญาศาสนศาสตรบัณฑิต (ศน.บ.) และสอบได้เปรียญธรรม 7 ประโยคเมื่อปี พ.ศ. 2538

## สมณศักดิ์
พระพรหมวชิรรังษีได้รับพระราชทานสัญญาบัตรตั้งสมณศักดิ์ดังนี้

เมื่อวันที่ 5 ธันวาคม พ.ศ. 2540 เป็นพระราชาคณะชั้นสามัญเปรียญ ที่ *พระโสภณคณาภรณ์*

ต่อมาเมื่อวันที่ 5 ธันวาคม พ.ศ. 2548 ได้รับพระราชทานเลื่อนสมณศักดิ์เป็นพระราชาคณะชั้นราช ที่ *พระราชวิสุทธิญาณ ตรีปิฎกวราลงกรณ์ ยติคณิสสร บวรสังฆาราม คามวาสี*

ต่อมาเมื่อวันที่ 5 ธันวาคม พ.ศ. 2558 ได้รับพระราชทานเลื่อนสมณศักดิ์เป็นพระราชาคณะชั้นเทพ ที่ *พระเทพสังวรญาณ ภาวนาวิธานดิลก ตรีปิฎกวราลงกรณ์ ยติคณิสสร บวรสังฆาราม คามวาสี*

ต่อมาเมื่อวันที่ 5 มิถุนายน พ.ศ. 2564 ได้รับพระราชทานเลื่อนสมณศักดิ์เป็นพระราชาคณะชั้นธรรม ที่ *พระธรรมวชิรญาณ ปฏิภาณธรรมสาธก วิปัสสนาวิธานดิลก ตรีปิฎกวราลงกรณ์ ยติคณิสสร บวรสังฆาราม คามวาสี*

ต่อมาเมื่อวันที่ 6 มิถุนายน พ.ศ. 2567 ได้รับการสถาปนาสมณศักดิ์ขึ้นเป็นพระราชาคณะเจ้าคณะรอง ที่ *พระพรหมวชิรรังษี ปรีชาศาสนกิจบริหาร ปฏิภาณธรรมสาธก วิปัสสนาวิธานดิลก ตรีปิฎกวราลงกรณ์ ธรรมยุติกคณิสสร บวรสังฆาราม คามวาสี*

## งานปกครองคณะสงฆ์
พระพรหมวชิรรังษีเริ่มดำรงตำแหน่งฝ่ายปกครองคณะสงฆ์เมื่อ พ.ศ. 2536 ในตำแหน่งผู้ช่วยเจ้าอาวาสวัดบวรนิเวศวิหาร ต่อมาเมื่อปี พ.ศ. 2554 ได้รับการแต่งตั้งเป็นเจ้าคณะแขวงบวรนิเวศฝ่ายธรรมยุต จากนั้นในปี พ.ศ. 2558 เป็นพระอุปัชฌาย์ประเภทวิสามัญ ปีถัดมาดำรงตำแหน่งเจ้าคณะกรุงเทพมหานคร-สมุทรปราการ ฝ่ายธรรมยุต** ต่อมาในปี พ.ศ. 2561 ได้รับการแต่งตั้งให้ปฏิบัติหน้าที่เจ้าอาวาสวัดสัมพันธวงศารามวรวิหาร แทนสมเด็จพระมหาวีรวงศ์ (มานิต ถาวโร) ที่อาพาธ

เมื่อวันที่ 9 มีนาคม พ.ศ. 2566 พระธรรมวชิรญาณได้รับพระบัญชาแต่งตั้งให้ดำรงตำแหน่งเจ้าอาวาสวัดบวรนิเวศราชวรวิหาร ต่อจากสมเด็จพระวันรัต (จุนท์ พฺรหฺมคุตฺโต) ที่มรณภาพ และต่อมาเมื่อวันที่ 29 มิถุนายน พ.ศ. 2568 พระพรหมวชิรรังษีได้รับการแต่งตั้งให้รักษาการแทนเจ้าอาวาสวัดตรีทศเทพวรวิหาร

## อ้างอิง

หมวดหมู่:พระสงฆ์ชาวไทย
หมวดหมู่:พระราชาคณะเจ้าคณะรอง
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดสงขลา
หมวดหมู่:เจ้าอาวาสวัดบวรนิเวศราชวรวิหาร
หมวดหมู่:บุคคลที่เกิดในปี พ.ศ. 2496
หมวดหมู่:บุคคลที่ยังมีชีวิตอยู่
หมวดหมู่:ภิกษุจากวัดบวรนิเวศราชวรวิหาร
ปากต่อปาก

**ปากต่อปาก** () คือการบอกต่อข้อมูลจากคนหนึ่งไปยังอีกคนหนึ่งโดยใช้การสื่อสารทางวาจา ซึ่งอาจง่ายเหมือนกับการบอกเวลาให้ใครสักคน การเล่าเรื่องเป็นรูปแบบหนึ่งของการสื่อสารแบบปากต่อปาก โดยบุคคลหนึ่งจะบอกเล่าเรื่องราวเกี่ยวกับเหตุการณ์จริงหรือสิ่งที่แต่งขึ้นให้ผู้อื่นฟัง ประเพณีมุขปาฐะ คือเนื้อหาทางวัฒนธรรมและประเพณีที่สืบทอดกันมาแบบปากต่อปากจากรุ่นสู่รุ่น การเล่าเรื่องและ ประเพณีมุขปาฐะ เป็นรูปแบบของการบอกเล่าแบบปากต่อปากที่มีบทบาทสำคัญในนิทานพื้นบ้านและตำนาน ตัวอย่างอีกประการหนึ่งของการสื่อสารด้วยวาจาคือ ประวัติศาสตร์มุขปาฐะซึ่งเป็นการบันทึก การเก็บรักษา และการตีความข้อมูลทางประวัติศาสตร์โดยอาศัยประสบการณ์ส่วนตัวและความคิดเห็นของผู้พูด 

## อ้างอิง

หมวดหมู่:การส่งเสริมและการสื่อสารการตลาด
หมวดหมู่:ประวัติศาสตร์การสื่อสาร
หมวดหมู่:การสื่อสารระหว่างบุคคล
การรุกร้อยกรม

**การรุกร้อยกรม** () หรือ **การรณรงค์ร้อยกรม** เป็นการรณรงค์ทางยุทธวิธีที่ริเริ่มโดยกองทัพลู่ที่แปด นำโดยพรรคคอมมิวนิสต์จีน เพื่อต่อต้านการรุกรานของญี่ปุ่นในภาคเหนือของจีนตั้งแต่วันที่ 20 สิงหาคม ค.ศ. 1940 ถึง 24 มกราคม ค.ศ. 1941 ปฏิบัติการนี้ได้รับการตั้งชื่อเพื่อระลึกถึงการมีส่วนร่วมของทหาร 105 กรมและถือเป็นการรุกที่กว้างขวางและยาวนานที่สุดของกองทัพลู่ที่แปดในดินแดนที่ญี่ปุ่นยึดครองนับตั้งแต่เริ่มสงครามต่อต้านทั่วประเทศ การรณรงค์นี้มีเป้าหมายเพื่อบ่อนทำลายทางรถไฟสายฉือเจียจวง–ไท่หยวน เส้นทางสำคัญภายใต้การปกครองของญี่ปุ่น และครอบคลุมเส้นทางคมนาคมสำคัญหลายแห่งในภาคเหนือของจีน โดยเกิดขึ้นในสามช่วงเวลาที่แตกต่างกัน ปฏิบัติการนี้ได้รับข้อได้เปรียบทางยุทธศาสตร์ที่สำคัญ สร้างความเสียหายอย่างรุนแรงต่อ "นโยบายกรงขัง" ของญี่ปุ่น ยกระดับขวัญกำลังใจของชาติ และเน้นย้ำบทบาทสำคัญของพรรคคอมมิวนิสต์จีนและกองทัพของตนในฐานะรากฐานสำคัญในสงครามจีน–ญี่ปุ่นครั้งที่สอง&#x5B; *[[วิกิพีเดีย:ต้องการอ้างอิง|<span title="This claim needs references to reliable sources. (July 2025)">จำเป็นต้องมีการอ้างอิง</span>]]* &#x5D;

## ดูเพิ่ม
*การรุกร้อยกรม (ภาพยนตร์)

## อ้างอิง

## แหล่งที่มา
* The Battle of One Hundred Regiments, from Kataoka, Tetsuya; *Resistance and Revolution in China: The Communists and the Second United Front*. Berkeley: University of California Press, [1974].
* 森松俊夫 「中国戦線 百団大戦の敗北と勝利」(Morimatsu Toshio: Chinese Front: The Defeat and Victory of Hundred Regiment Offensive)『増刊  歴史と人物 137号 秘録・太平洋戦争』 中央公論社、1982年。
* 

## แหล่งข้อมูลอื่น
* แผนที่การรุก 100 กรม
* แผนที่การรุก 100 กรมโจมตีและตอบโต้ญี่ปุ่นพร้อมรหัสหน่วย

หมวดหมู่:ประเทศจีนในปี พ.ศ. 2483
หมวดหมู่:ประเทศญี่ปุ่นในปี พ.ศ. 2483
หมวดหมู่:ยุทธการในสงครามจีน–ญี่ปุ่นครั้งที่สอง
หมวดหมู่:ความแตกแยกในปี พ.ศ. 2483
ชาร์ลสตัน (รัฐเซาท์แคโรไลนา)

**ชาร์ลสตัน** () เป็นเมืองที่มีประชากรมากที่สุดของรัฐเซาท์แคโรไลนา สหรัฐอเมริกา เมืองนี้ตั้งอยู่ทางใต้ของจุดกึ่งกลางของแนวชายฝั่งของเซาท์แคโรไลนาบริเวณท่าเรือชาร์ลสตัน ซึ่งเป็นอ่าวในมหาสมุทรแอตแลนติกที่เกิดจากการบรรจบกันของแม่น้ำแอชลีย์ แม่น้ำคูเปอร์ และแม่น้ำแวนโด จากการสำรวจสำมะโนประชากรปี 2020 เมืองชาร์ลสตันมีประชากร 150,227 คน ในขณะที่เขตมหานครชาร์ลสตัน ซึ่งประกอบด้วยเทศมณฑลเบิร์กลีย์ ชาร์ลสตัน และดอร์เชสเตอร์ มีประชากรประมาณ 870,000 คน เป็นเขตมหานครที่มีประชากรมากเป็นอันดับ 3 ของรัฐ และมีประชากรมากเป็นอันดับ 71 ของสหรัฐอเมริกา เป็นที่ตั้งเทศมณฑลของมณฑลชาร์ลสตัน

## อ้างอิง

หมวดหมู่:เมืองในรัฐเซาท์แคโรไลนา
กองกำลังอาสาสมัคร (จีน)

**กองกำลังอาสาสมัคร** () หรือ **กองกำลังอาสาสมัครจีน** () เป็นส่วนหนึ่งของกองทัพจีน โดยอีกสองส่วนคือกองทัพปลดปล่อยประชาชนและกองกำลังตำรวจติดอาวุธประชาชน กองกำลังอาสาสมัครอยู่ภายใต้การนำของพรรคคอมมิวนิสต์จีนและทำหน้าที่เป็นกำลังเสริมและกำลังสำรองสำหรับกองทัพปลดปล่อยประชาชน ถือเป็นหนึ่งในกองกำลังอาสาสมัครที่ใหญ่ที่สุดในโลก

## ดูเพิ่ม

* ลัทธิเหมา
* วิถีมวลชน
* สงครามประชาชน
* กองกำลังกึ่งทหารของจีน
* ตำรวจติดอาวุธประชาชน
* ยามฝั่งจีน
* กองการผลิตและการก่อสร้างซินเจียง
* คณะกรรมการระดมพลป้องกันประเทศ ภายใต้คณะมนตรีรัฐกิจ
* กรมระดมพลป้องกันประเทศ คณะกรรมการการทหารส่วนกลาง
* กองกำลังป้องกันประเทศ - กองกำลังที่เทียบเท่ากันในสหรัฐ

## อ้างอิง

หมวดหมู่:กองทัพสาธารณรัฐประชาชนจีน
หมวดหมู่:กองกำลังกึ่งทหารที่ประจำการในประเทศจีน
จีน
สหรัฐ ปองสุวรรณ

**สหรัฐ ปองสุวรรณ**  (11 มิถุนายน พ.ศ. 2539 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งแบ็กซ้ายให้แก่ระยอง ในศึกไทยลีก

## เกียรติประวัติ

### ร่วมกับสโมสร
;บีจี ปทุม ยูไนเต็ด
* ชนะเลิศไทยลีก: ฤดูกาล 2563–64
* ชนะเลิศไทยลีก 2: ฤดูกาล 2562
* ชนะเลิศไทยแลนด์แชมเปียนส์คัพ: พ.ศ. 2565

## อ้างอิง

หมวดหมู่:นักฟุตบอลชายชาวไทย
หมวดหมู่:กองหลังฟุตบอลชาย
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลระยอง
หมวดหมู่:ผู้เล่นในไทยลีก
ธนวินท์ ผลเจริญรัตน์

**ธนวินท์ ผลเจริญรัตน์** (เกิด 12 พฤศจิกายน พ.ศ. 2543) ชื่อเล่น **วินนี่** เป็นนักแสดง นักร้อง และนายแบบชาวไทยภายใต้สังกัดจีเอ็มเอ็มทีวี เขาเป็นที่รู้จักจากบทบาทของเขาใน *[[ปลาบนฟ้า]]* (2564), *[[แฟนผมเป็นประธานนักเรียน]]* (2565) และ *[[คือเรารักกัน]]* (2567)

## ชีวิตวัยเด็กและการศึกษา
ธนวินท์เกิดและเติบโตที่กรุงเทพมหานคร เขาสำเร็จการศึกษาระดับมัธยมศึกษาตอนปลายจากโรงเรียนกรุงเทพคริสเตียนวิทยาลัย เคยศึกษาปริญญาตรีนิติศาสตรบัณฑิต (LL.B.) สาขากฎหมายธุรกิจ ที่มหาวิทยาลัยธรรมศาสตร์ และ  มหาวิทยาลัยศรีนครินทรวิโรฒ ด้วยตอนนั้นทำงานและไม่มีเวลาเรียนจึงได้ย้ายออกมา และปัจจุบันจบการศึกษาระดับปริญญาตรีจากมหาวิทยาลัยหอการค้า

## อาชีพ
ในปี พ.ศ. 2564 ธนวินท์ได้เปิดตัวในละครโทรทัศน์เรื่อง *[[ปลาบนฟ้า]]* โดยรับบทสมทบเป็น โก๋

ในปี พ.ศ. 2565 เขารับบทเป็น เน ใน *[[แล้วแต่ดาว]]* ในปีเดียวกัน เขาเริ่มเป็นที่รู้จักหลังจากรับบทเป็น วิน ในละครเรื่อง *[[แฟนผมเป็นประธานนักเรียน]]* เขายังร้องเพลงประกอบละครเรื่อง "ไหล่เธอ" ร่วมกับนักแสดงในเรื่องอีกด้วย หลังจากที่ละครประสบความสำเร็จ เขาได้เข้าร่วมงานแฟนมีตติ้งในประเทศไทยเมื่อวันที่ 29 ตุลาคม พ.ศ. 2565 พร้อมกับนักแสดงคนอื่น ๆ

ในปี พ.ศ. 2566 เขารับบทเป็น อิท ใน *[[พิพิธภัณฑ์รัตติกาล]]* และรับบทเป็น เน จาก *แล้วแต่ดาว* และ วิน จาก *แฟนผมเป็นประธานนักเรียน* อีกครั้งในละครรวมเรื่อง *[[อยากเห็นท้องฟ้าเป็นอย่างวันนั้น]]* ต่อมาในปีนั้น เขาได้เข้าร่วมงานแฟนมีตติ้งต่างประเทศของ *แฟนผมเป็นประธานนักเรียน* ในหลายประเทศ เช่น เวียดนาม กัมพูชา สิงคโปร์ ญี่ปุ่น ฟิลิปปินส์ และไต้หวัน นอกจากนี้ นักแสดงยังได้จัดงาน 'My School President Prom Night Live On Stage' เมื่อวันที่ 18 มีนาคม พ.ศ. 2566 ที่ ยูเนี่ยน ฮอลล์, ยูเนี่ยน มอลล์ นักแสดงยังเป็นที่รู้จักจากการการคว้ารางวัลสองรางวัลจากงาน Kazz Awards และ Mint Awards ปี 2023

ในปี พ.ศ. 2567 เขาได้รับเสียงชื่นชมจากนักวิจารณ์จากการรับบท คิว ในละครเรื่อง *[[คือเรารักกัน]]* ที่แสดงร่วมกับกิตติภพ เสรีวิชยสวัสดิ์ นักแสดงร่วมจาก *แฟนผมเป็นประธานนักเรียน* การจับคู่กันบนจอของพวกเขาได้รับความสนใจจากสาธารณชน ส่งผลให้มีโปรเจ็กต์ร่วมกันมากขึ้น เขายังได้เข้าร่วมกิจกรรมต่าง ๆ มากมายที่จัดโดยจีเอ็มเอ็มทีวี รวมถึง 'We Are Forever Fancon' ในเดือนสิงหาคม และ 'Fanday in Bangkok 2024' ในเดือนพฤศจิกายน

ในเดือนพฤษภาคม พ.ศ. 2568 เขาได้ร่วมเป็นหนึ่งในศิลปินในคอนเสิร์ต Love Out Loud Fan Fest 2025 : LOVEMOSPHERE จัดขึ้นเมื่อวันที่ 17–18 พฤษภาคม ณ อิมแพ็ค อารีน่า เมืองทองธานี คอนเสิร์ตดังกล่าวสร้างกระแสฮือฮาอย่างมากบน X (เดิมคือ ทวิตเตอร์) โดยกลายเป็นไวรัลไปทั่วโลกและมีการกล่าวถึงบนแพลตฟอร์มมากกว่า 19 ล้านครั้ง เขายังได้เล่นในซีรีส์ใหม่ของจีเอ็มเอ็มทีวีเรื่อง *ผมเจอเจ้าชายบนชายหาด*  ด้วย

## ผลงาน
### ละครโทรทัศน์

## อ้างอิง

หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงจากกรุงเทพมหานคร
โฆเซ มูฆิกา

**โฆเซ อัลเบร์โต** "**เปเป**" **มูฆิกา กอร์ดาโน** (; 20 พฤษภาคม ค.ศ. 1935 – 13 พฤษภาคม ค.ศ. 2025) เป็นนักการเมือง นักปฏิวัติ และเกษตรกรชาวอุรุกวัยที่ดำรงตำแหน่งประธานาธิบดีอุรุกวัยคนที่ 40 ตั้งแต่ ค.ศ. 2010 ถึง 2015 เขาเป็นอดีตนักรบกองโจรกลุ่มตูปามาโร ถูกทรมานและจำคุกเป็นเวลา 14 ปีในช่วงการปกครองแบบเผด็จการทหารช่วงคริสต์ทศวรรษ 1970 ถึง 1980 มูฆิกาเป็นสมาชิกของกลุ่มพันธมิตรเฟรนเตอัมปิโลของพรรคฝ่ายซ้าย ดำรงตำแหน่งรัฐมนตรีว่าการกระทรวงปศุสัตว์ เกษตร และประมงตั้งแต่ ค.ศ. 2005 ถึง 2008 และต่อมาเป็นสมาชิกวุฒิสภา ในฐานะผู้สมัครของเฟรนเตอัมปิโล เขาชนะการเลือกตั้งประธานาธิบดีในปี 2009 และเข้ารับตำแหน่งประธานาธิบดีเมื่อวันที่ 1 มีนาคม ค.ศ. 2010

รัฐบาลมูฆิกาได้ดำเนินนโยบายก้าวหน้าหลายประการ รวมถึงการลดทอนโทษทางอาชญากรรมของการทำแท้ง การทำให้การเสพกัญชาถูกกฎหมาย และการทำให้การแต่งงานของคนเพศเดียวกันถูกกฎหมาย มาตรการเพิ่มเติมช่วยเสริมสร้างสหภาพแรงงานของประเทศและผลักดันให้ค่าแรงขั้นต่ำสูงขึ้นอย่างมีนัยสำคัญ

ตอนอยู่ในตำแหน่ง มูฆิกาได้รับการเรียกขานเป็น "ประธานาธิบดีที่จนที่สุดในโลก" เนื่องจากวิถีชีวิตที่เรียบง่ายและการบริจาคเงินเดือนประมาณร้อยละ 90 จากเงินเดือน 12,000 ดอลลาร์สหรัฐต่อเดือนเพื่อช่วยเหลือผู้มีรายได้น้อยและผู้ประกอบการรายย่อย เขาเป็นนักวิจารณ์ระบบทุนนิยมอย่างเปิดเผยในด้านการมุ่งเน้นสะสมทรัพย์สิน ซึ่งไม่ได้ก่อให้เกิดความสุขแก่มนุษย์

## หมายเหตุ

## อ้างอิง

## อ่านเพิ่ม
* 
*  Biography by CIDOB Foundation
* Uruguay's President-Elect: Che Guevara's Spiritual Heir by *[[The Daily Maverick]]*
* 
*  Mujica, el viaje de un tupamaro
*  Mujica por Pagina 12: "En mi paisito vale la pena invertir"
*  Infolatam.com

## แหล่งข้อมูลอื่น

* 
* 
* ชีวประวัติโฆเซ มูฆิกา
วีริศ อัมระปาล

**วีริศ อัมระปาล** เป็นผู้บริหารรัฐวิสาหกิจชาวไทย อดีตผู้ว่าการการรถไฟแห่งประเทศไทย โดยดำรงตำแหน่งผู้ว่าการการรถไฟแห่งประเทศไทย (รฟท.) คนที่ 20

## การศึกษา

วีริศสำเร็จการศึกษาวิศวกรรมศาสตรบัณฑิต สาขาวิศวกรรมอุตสาหการ จากมหาวิทยาลัยธรรมศาสตร์ ปริญญาโทวิทยาศาสตรมหาบัณฑิต สาขาวิจัยการดำเนินงาน จากมหาวิทยาลัยโคลัมเบีย และปริญญาเอกสาขาวิศวกรรมอุตสาหการและระบบ จากมหาวิทยาลัยรัทเกอร์ส

## อาชีพ
วีริศก่อนหน้านี้เคยดำรงตำแหน่งผู้ว่าการการการนิคมอุตสาหกรรมแห่งประเทศไทย (กนอ.) ในปี พ.ศ. 2567 เมื่อดำรงตำแหน่งผู้ว่าการ รฟท. เขาได้กล่าวว่าเป้าหมายของเขาคือการเปลี่ยนประเทศไทยให้เป็นศูนย์กลางการบริการรถไฟของอาเซียน ข้อเสนอของเขาได้แก่ รถไฟทางคู่ การพัฒนาการรถไฟแห่งประเทศไทยเพื่อเพิ่มรายได้ และการเร่งการชำระหนี้ของการรถไฟ วีริศมุ่งมั่นที่จะสร้างรถไฟความเร็วสูงกรุงเทพฯ-หนองคายให้เสร็จสิ้นเพื่อเชื่อมต่อประเทศไทยกับลาวในช่วงที่ดำรงตำแหน่ง

## เครื่องราชอิสริยาภรณ์

## อ้างอิง

หมวดหมู่:พนักงานรัฐวิสาหกิจชาวไทย
หมวดหมู่:ศิษย์เก่าจากมหาวิทยาลัยรัตเกอส์
หมวดหมู่:ศิษย์เก่าจากมหาวิทยาลัยโคลัมเบีย
หมวดหมู่:บุคคลจากคณะวิศวกรรมศาสตร์ มหาวิทยาลัยธรรมศาสตร์
หมวดหมู่:บุคคลที่ยังมีชีวิตอยู่
Wake Up ชะนี: Very Complicated

***Wake Up ชะนี: Very Complicated*** เป็นละครโทรทัศน์ไทยปี พ.ศ. 2563 นำแสดงโดยนิติ ชัยชิตาทร, อคัมย์สิริ สุวรรณศุข, อภิษฎา เครือคงคา, มณีรัตน์ คำอ้วน, ทิพนารี วีรวัฒโนดม และเมธิกา จีรนรภัทร เป็นภาคต่อของ *[[เวกอัปชะนีเดอะซีรีส์]]* (2561)

กำกับโดยคมกฤษ ตรีวิมลและรังสิมา อิทธิพรวณิชย์ ผลิตโดยจีเอ็มเอ็มทีวีร่วมกับภาพดีทวีสุข เป็นหนึ่งในละครโทรทัศน์สิบสองเรื่องประจำปี พ.ศ. 2563 ที่จีเอ็มเอ็มทีวีนำเสนอในงาน "New & Next" เมื่อวันที่ 15 ตุลาคม พ.ศ. 2562 ออกอากาศครั้งแรกทางช่องจีเอ็มเอ็ม 25 และไลน์ทีวี เมื่อวันที่ 6 ธันวาคม พ.ศ. 2563 ออกอากาศทุกวันอาทิตย์ เวลา 20:30 น. และ 22:30 น. ตามลำดับ

## นักแสดง
### นักแสดงหลัก
* นิติ ชัยชิตาทร รับบท หมอณัฐ
* อคัมย์สิริ สุวรรณศุข รับบท เจน
* อภิษฎา เครือคงคา รับบท กล้วย
* มณีรัตน์ คำอ้วน รับบท เอ๋ย
* ทิพนารี วีรวัฒโนดม รับบท ตาต้า
* เมธิกา จีรนรภัทร รับบท ลูกไม้

### นักแสดงสมทบ
* ปิยธิดา มิตรธีรโรจน์ รับบท เพียงขวัญ
* แคทรียา อิงลิช รับบท มิเรียม
* ฐานัฐพ์ โล่ห์คุณสมบัติ รับบท สายฟ้า
* คณพันธ์ ปุ้ยตระกูล รับบท ริว
* เบนจามิน โจเซฟ วาร์นี รับบท บอย
* ทองภูมิ สิริพิพัฒน์ รับบท ต้น
* ลุค อิชิกาวะ พลาวเดน รับบท เจฟ
* พรหมพิริยะ ทองพุทธรักษ์ รับบท ชิน
* เผ่าเพชร เจริญสุข รับบท อิ๊ก
* ทวีศักดิ์ เพ็ชรปราณีนุกูล รับบท ดัมมี่ (เพื่อนของบอย)
* ดริสา การพจน์ รับบท หลิน

### นักแสดงรับเชิญ
* ศิวกร เลิศชูโชติ รับบท โอห์ม
* ชัชชวิศ เตชะรักษ์พงศ์ รับบท แจ็ค
* ภูสิษฐ์ ดิษฐพิสิษฐ์ รับบท มะยม
* รัฐนันท์ จรรยาจิรวงศ์ รับบท 
* วีรยุทธ จันทร์สุข รับบท โจนาทาน
* จิรกิตติ์ คูอาริยะกุล รับบท ชินจูกุ
* อนุชิต สพันธุ์พงษ์ รับบท อิ่ม (แฟนเก่าของหมอณัฐ)
* ศรุต วิจิตรานนท์ รับบท บอล (คนที่ตามจีบเพียงขวัญ)

## อ้างอิง

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์โดยภาพดีทวีสุข
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่สร้างจากนวนิยายไทย